Národný vodný trial – NWT pre retrievre

Pre retrievre sa pri zvýšenom záujme vodičov usporadúva špeciálna súťaž zvaná Národný Water Trial, ktorá sa hodnotí ako skúška vodnej práce psa v praxi. Preverí najlepšie pracovné  psy počas reálnej poľovačky na vodnú pernatú zver.
NWT môže prebiehať na streleckom stanovišti (psy zostávajú sedieť na stanovišti) alebo formou pohonu (psy idú pri nohe vodiča v línii honcov – tzv. Walk-up). Ideálny retriever musí byť pozorný, pokojný, nevyžaduje si pozornosť vodiča, musí si všímať miesto dopadu (marking) a dlho si ho pamätať.
Jednotlivé psy sú pre zver vysielané na pokyn rozhodcu. Pes musí vytrvalo hľadať, musí mať chuť pracovať v každom teréne a bez váhania ísť do vody. Nájdenú zver musí priniesť rýchlo, správne s mäkkým úchopom a korektným spôsobom odovzdať. Aby mohol byť pes hodnotený, musí  priniesť aspoň 5 ks zveri.
Hodnotia sa ťažké chyby aj vylučujúce chyby ako napríklad prehnaná závislosť na vodičovi, nepokoj na stanovišti, zlá práca pri nohe, nedbalá alebo pomalá práca, tvrdé uchopenie zveri, strach z výstrelu, opustenie stanovišťa apod. Výsledok skúšky je hodnotený známkami výborný, veľmi dobrý alebo dobrý, príp. je pes zo súťaže vylúčený za chybu.
